Patru elevi ai Colegiul Național Pedagogic Regina Maria din Ploiești au dezvoltat un robot logoped, care prin intermediul inteligenței artificiale îi poate ajuta pe copiii cu deficiențe de vorbire să se relaxeze și să-și dezvolte abilitățile.
Elevii au fost invitați, împreună cu profesorul coordonator, Elena Vișan, în emisiunea ILIKEIT de la ProTv să prezinte cum funcționează acest proiect.
Ideea a fost inspirată din povestea unui prieten de-al elevilor, care la vârsta de șase ani a fost diagnosticat cu deficiență de vorbire.
Prototipul Roboped, robotul care va putea ajuta copiii cu deficiențe de vorbire să-și dezvolte abilitățile, funcționează împreună cu o aplicație.
Aplicația se bazează pe trei categorii: rotacism, betacism și sigmatism, toate trei fiind deficiențe de vorbire.
Copiii cu deficiență de vorbire se vor putea juca, iar în același timp, prin intermediul inteligenței artificiale vor putea efectua exerciții de logopedie.